== Mødet med Beauvoir ==
[[Fil:Sartre and de Beauvoir at Balzac Memorial.jpg|thumb| Sartre og [[Simone de Beauvoir]] ved mindesmærket for [[Honoré de Balzac|Balzac]].]]
Sartre og Simone de Beauvoir var blandt 76 studenter fra hele landet, der skulle aflægge den stærkt konkurrenceprægede, skriftlige ''agrégation''-eksamen i filosofi i [[1929]]. Filosofi havde en ærværdig tradition i Frankrig, og tiltrak sig de bedste af studenterne. Bestod man ''agrégation'', var man sikret livslang ansættelse som [[lektor]] i landets offentlige [[gymnasium|gymnasier]]. Resultaterne blev slået op [[17. juli]], og 26 kandidater var lykkedes (hvoraf seks kvinder). Sartre, Beauvoir og Nizan var blandt dem, der nu skulle videre til den ekstremt krævende mundtlige eksamen: Fire adskilte prøver foran en seksmands[[jury]]. Sværest var ''la grande leçon'', hvor kandidaterne trak et emne ud af en hat og fik fire timer i Sorbonnes bibliotek til at forberede en undervisningstime på ''[[college]]''-niveau. Dertil kom læsning af tekster på [[gammelgræsk]], [[latin]] og fransk, som studenterne fik en time til at forberede. Mundtlig eksamen var en offentlig begivenhed, hvor studenterne fik stor offentlig opmærksomhed. <ref>Hazel Rowley: ''I tykt og tynt'' (s. 30.31)</ref>
Filosofi Historie